Neuwerk

Neuwerk [nɔɪ̯'vɛʁk] (nedertysk Neewark) er en tysk øy i sørøstlige del av Helgolandbukta, ved sørvestkysten av Elbens munning. Øya hører sammen med de ubebodde naboøyene til Scharhörn og Nigehörn, administrativt til delstaten Hamburg. Øyene utgjør bydelen Hamburg-Neuweek, under Bezirk Hamburg-Mitte. Neuwerk ligger ca 100 kilometer unna Hamburg sentrum og hadde i 2019 32 fastboende. Neuwerk, Scharhörn og Nigelhörn tilhører Nationalpark Hamburgisches Wattenmeer. Øya ligger 14 kilometer fra Cuxhaven.

Neuwerk har med korte avbrytelser tilhørt Hamburg i 700 år. Den utgjorde lenge et ytre kontrollpunkt for innseilingen til Hamburg. I 900 ble øya kjent som Nige Ooge, frisisk for den nye øya. I 1299 begynte byggingen av tårnet, som ble fullført i 1310. Fra dette tidspunkt ble øya kalt Nige Wark, oversatt fra frisisk til tysk med neues Werk (norsk: det nye anlegget).  

Fra ca. 1900 utviklet Neuwerk seg til et badested. I 1937 overlot Hamburg Cuxhaven og Neuwerk til Preussen, og mottok til gjengjeld Altona og Wilhelmsburg. I 1945 ble Neuwerk lagt til Niedersachsen, men i 1969 kom den tilbake til Hamburg.

Galleri

Referanser

Eksterne lenker 
 

Hamburgs geografi
Øyer i Tyskland